10. ΝΟΜΟΘΕΤ ΔΙΑΤΑΓΜΑ υπ’ αριθ.1153 της 19/27 Μαΐου 1972 (ΦΕΚ Α΄ 76)  Περί προστασίας πολυμελών οικογενειών δια της παροχής οικογενειακών επιδομάτων.  Με την παρ.δ’ άρθρ.2 της με αριθ.Π3Γ/οικ.1078/19-28 Μαρτ.1997 (ΦΕΚ Β’241) αποφ. Υπ.Εθν.Οικον.& Οικον.& Υγ. & Προν., κατωτ. αριθ.20, καταργήθηκαν από την ημερομηνία δημοσίευσης του Νομ.2459/97 τα οικογενειακά επιδόματα του παρόντος Ν.Δ. 1153/1972, όπως ισχύουν. Άρθρ.1.-1.Επί σκοπώ ασκήσεως δημογραφικής πολιτικής και ενισχύσεως των πολυμελών οικογενειών καθιερούται από 1ης Ιαν. 1972 ο θεσμός των οικογενειακών επιδομάτων, διεπόμενος υπό των διατάξεων του παρόντος. 2.Το Υπουργείον Κονωνικών Υπηρεσιών είναι αρμόδιον δια την οργάνωσιν και την εν γένει παρακολούθησιν της λειτουργίας του δια του παρόντος καθιερουμένου θεσμού.         (Αντί για τη Σελ.83(γ) Σελ. .83(δ) Τεύχος 1303 Σελ. 87 35.Β.δ.6-10 Πολύτεκνοι    Άρθρ.2.-Τα κατά τις διατάξεις του παρόντος χορηγούμενα επιδόματα παρέχονται εις τας εν Ελλάδι διαβιούσας μονίμως πολυμελείς, υπό την έννοιαν των διατάξεων των άρθρ. 3 και 4 αυτού οικογενείας, ανεξαρτήτως της περιουσιακής ή εισοδηματικής καταστάσεως τούτων και των τυχόν παρεχομένων εξ οιασδήποτε ετέρας πηγής και αιτίας οικογενειακών επιδομάτων. Άρθρ.3.-1.Δι’ έκαστον, εκ του αυτού πατρός Ελληνικής υπηκοότητος ή ομογενούς και της αυτής μητρός, γεννώμενον από της 1ης Ιαν. 1972 και εφεξής τέκνον, οικογενείας εχούσης 2 τουλάχιστον εν ζωή τέκνα, εκ των αυτών γονέων, παρέχεται μηνιαίον επίδομα εκ δραχ. 500. «α)Του τετάρτου τέκνου εκάστης επιδοτουμένης οικογενείας από 500 δραχμάς εις 750 δραχμάς μηνιαίως. β)Του πέμπτου τέκνου και των λοιπών πέραν αυτού εκάστης επιδοτουμένης οικογενείας από 500 δραχμάς εις 1.000 δραχμάς μηνιαίως». Τα δύο άνω εδάφια προστέθησαν από το άρθρ. 9 Νόμ. 1041/1980, ΦΕΚ Α΄ 75 (τόμ. 27, σελ. 196,27). Με το άρθρ. 14 Νόμ. 1431/12-16 Απρ. 1984 (ΦΕΚ Α΄ 46) (ανωτ. σελ. 36,85), ορίστηκε ότι οι διατάξεις της άνω παραγράφου εφαρμόζονται και σε οικογένειες, οι οποίες έχουν παιδιά που δεν προέρχονται από τους ίδιους γονείς. 2.Το κατά την προηγουμένην παράγραφον επίδομα είναι προσωποπαγές δια τα επιδοτούμενα τέκνα και καταβάλλεται μέχρι του 16ου έτους της ηλικίας των, ανεξαρτήτως των επερχομένων μεταβολών εις την σύνθεσιν της οικογενείας ή την ηλικίαν των λοιπών τέκνων αυτής. 3.Το κατά το παρόν άρθρον επίδομα καταβάλλεται από 1ης του επομένου μηνός της γεννήσεως του τέκνου. 4.Διαφυλασσομένης της διατάξεως της προηγουμένης παραγράφου, το κατά το παρόν άρθρον επίδομα δεν καταβάλλεται αναδρομικώς δια χρόνον μακρότερον του εξαμήνου από της χρονολογίας υποβολής της σχετικής αιτήσεως. 5.Η καταβολή του κατά το παρόν άρθρον επιδόματος διακόπτεται άμα τη εισόδω του τέκνου εις το 16ον έτος της ηλικίας. Άρθρ.4.-1.Εις εκάστην πολυμελή οικογένειαν μονίμως διαβιούσαν εν Ελλάδι ης ο αρχηγός τυγχάνει Έλλην υπήκοος ή ομογενής, έχουσαν κατά την 31ην Δεκ. 1971 και δι’ όσον χρόνον έχει αύτη εν ζωή 4 ή πλείονα τέκνα ηλικίας μέχρι 16 ετών, προερχόμενα εκ των αυτών γονέων, παρέχεται από 1ης Ιαν. 1972 ετήσιον επίδομα εκ δραχ. 2.000 δια τας εχούσας 4 τέκνα και εκ δραχ. 2.500 δια τας εχούσας 5 τέκνα και άνω, επιφυλασσομένης και της εφαρμογής της παρ. 1 του άρθρ. 3 του παρόντος. Με το άρθρ. 14 Νόμ. 1431/12-16 Απρ. 1984 (ΦΕΚ Α΄ 46) ανωτ. σελ. 36,86, ορίστηκε, ότι οι διατάξεις της άνω παρ. εφαρμόζονται και σε οικογένειες, οι οποίες έχουν παιδιά, που δεν προέρχονται από τους ίδιους γονείς. Σελ. 84(δ) Τεύχος 1303 Σελ. 88 2.Υποβαλλομένης αιτήσεως περί χορηγήσεως του κατά την προηγουμένην παράγραφον επιδόματος, μετά την 31ην Δεκ. 1972, το επίδομα τούτο δεν καταβάλλεται αναδρομικώς δια προηγούμενα της υποβολής της αιτήσεως έτη. 3.Ο θάνατος τέκνου ή η είσοδος τούτου εις το 16ον έτος της ηλικίας του συνεπάγεται την διακοπήν ή την μείωσιν, αναλόγως, του ποσού του κατά την παρ. 1 του παρόντος άρθρου καταβαλλομένου εις την οικογένειαν επιδόματος, την 31ην Δεκεμβρίου του έτους καθ’ ο επήλθεν ο θάνατος ή η συμπλήρωσις του ως άνω ορίου ηλικίας. Άρθρ.5.-1.Κατά παρέκκλισιν των διατάξεων του άρθρ. 2 του παρόντος, τα μεν εν Ελλάδι διαβιούντα τέκνα Ελλήνων υπηκόων ή ομογενών δικαιούνται τα περί ου το άρθρ. 3 επιδόματος και αν έτι αμφότεροι οι γονείς αυτών διαβιούν εν τη αλλοδαπή, αι δε οικογένειαι, ων ο αρχηγός τυγχάνει Έλλην υπήκοος ή ομογενής δικαιούνται του περί ου το άρθρ. 4 τοιούτου, εάν τα τέκνα και ο έτερος τουλάχιστον των γονέων διαβιούν εν Ελλάδι. Προσωρινή εξ Ελλάδος απομάκρυνσις των τέκνων ή των γονέων δεν συνεπάγεται την διακοπήν καταβολής του επιδόματος. 2.Δικαιούχοι οικογένειαι κατά τα άρθρ. 3 και 4 του παρόντος, εγκαθιστάμενοι εν Ελλάδι εκ της αλλοδαπής, αποκτούν δικαίωμα επί των υπό του παρόντος προβλεπομένων επιδομάτων, από της 1ης του επομένου μηνός της εν Ελλάδι οριστικής εγκαταστάσεώς των, εφ’ όσον συντρέχουσιν αι σχετικαί προϋποθέσεις.   Πολύτεκνοι 35.Β.δ.10    Άρθρ.6.-1.Τα κατ’ εφαρμογήν των διατάξεων του παρόντος χορηγούμενα επιδόματα καταβάλλονται εις την μητέρα των τέκνων. Εν περιπτώσει θανάτου, αφανείας, δικαστικής αντιλήψεως, νομίμου ή δικαστικής απαγορεύσεως ή εκπτώσεως της μητρός της επιμελείας των τέκνων, ή αδυναμίας ασκήσεως ταύτης, το επίδομα καταβάλλεται εις τον πατέρα. 2.Εις περίπτωσιν καθ’ ην, συντρεχουσών των εν τη προηγουμένη παραγράφω λόγων δια την μητέρα, δεν υπάρχει εν ζωή πατήρ, ως και εις περίπτωσιν καθ’ ην συντρέχουν και δια τούτον, οι αυτοί ως άνω λόγοι, ή έχει εκπέσει ούτος της πατρικής εξουσίας, το επίδομα καταβάλλεται εις τον κατά τας διατάξεις του Αστικού Κώδικος, επίτροπον. 3.Εν περιπτώσει διαζυγίου ή ακυρώσεως του γάμου το επίδομα καταβάλλεται εις τον κατά τας διατάξεις των άρθρ. 1503 και 1505 του Αστικού Κώδικος έχοντα την επιμέλειαν. 4.Εν απουσία εις την αλλοδαπήν της κατά την παρ. 1 του παρόντος άρθρου δικαιούχου προς είσπραξιν των κατά το παρόν Ν.Δ/μα επιδομάτων, μητρός, ταύτα καταβάλλονται εις τον τυχόν εν Ελλάδι διαβιούντα πατέρα, εφ’ όσον τα τέκνα συμβιούν μετ’ αυτού και έχει ούτος την επιμέλειαν αυτών, εις πάσαν δε ετέραν περίπτωσιν καταβάλλονται ταύτα μόνον εν Ελλάδι εις τον νομίμως εξουσιοδοτηθέντα προς τούτο. 5.Η καταβολή του υπό του άρθρ. 3 του παρόντος προβλεπομένου μηνιαίου επιδόματος αναστέλλεται δι’ όσον χρόνον το τέκνον περιθάλπεται εις Ορφανοτροφείον, ή έτερον Φιλανθρωπικόν Ίδρυμα Δημοσίου ή Ιδιωτικού Δικαίου. Άρθρ.7.-1.Δια την εφαρμογήν των διατάξεων του παρόντος ως τέκνα νοούνται: α)Τα εκ νομίμου γάμου προερχόμενα β)τα νομιμοποιηθέντα γ)τα εκουσίως ή δικαστικώς αναγνωρισθέντα εφ’ όσον, πάντα ταύτα προέρχονται εκ του αυτού πατρός και της αυτής μητρός και έχουν την ελληνικήν υπηκοότητα ή προκειμένου περί τέκνων ομογενών την υπηκοότητα του πατρός των. 2.Ως ημερομηνία γεννήσεως του τέκνου δια τον υπολογισμόν της εισόδου του εις το 16ον έτος της ηλικίας του λογίζεται η 1η Ιανουαρίου του έτους της γεννήσεώς του. Άρθρ.8.-1.Η άσκησις των αρμοδιοτήτων εις ό,τι αφορά εις την διακρίβωσιν των δικαιουμένων επιδοτήσεως τέκνων και οικογενειών, την αναγνώρισιν του δικαιώματος επιδοτήσεως τον προσδιορισμόν του χρόνου ενάρξεως και λήξεως του δικαιώματος, την καταβολήν εις τους καθ’ έκαστα δικαιούχους των επιδομάτων, και την διαχείρισιν των σχετικών πιστώσεων ανατίθεται εις τον Οργανισμόν Γεωργικών Ασφαλίσεων (Ο.Γ.Α.), όστις ενεργεί εν προκειμένω ως εντολοδόχος του Υπουργείου Κοινωνικών Υπηρεσιών. 2.Η δαπάνη δια την χορήγησιν των υπό του παρόντος προβλεπομένων επιδομάτων και τα έξοδα διοικήσεως του εντολοδόχου Οργανισμού βαρύνουν το Ελληνικόν Δημόσιον, αι δε σχετικαί πιστώσεις αναγράφονται κατ’ έτος εις τον προϋπολογισμόν εξόδων του Υπουργείου Κοινωνικών Υπηρεσιών. 3.Δια την άσκησιν των εν τη παρ. 1 αναφερομένων αρμοδιοτήτων έχουν εφαρμογήν αι εκάστοτε ισχύουσαι δια τον Οργανισμόν Γεωργικών Ασφαλίσεων (Ο.Γ.Α.) διατάξεις. 4.Προς αντιμετώπισιν των εκ της εφαρμογής του παρόντος δαπανών, επιχορηγείται ο Ο.Γ.Α. υπό του Κρατικού Προϋπολογισμού δια της εν αυτώ αναγραφομένης οικείας πιστώσεως. Το ποσόν της επιχορηγήσεως κατατίθεται εις ειδικόν λογαριασμόν, όστις αποτελεί ανεξάρτητον τμήμα του Προϋπολογισμού του Ο.Γ.Α. η διαχείρισις του οποίου ενεργείται κατά την εκάστοτε διέπουσαν τον Οργανισμόν τούτου νομοθεσίαν. 5.Αι διατάξεις του άρθρ. 20 του Νόμ. 4169/61 «περί Γεωργικών Κοινωνικών Ασφαλίσεων», ως μεταγενεστέρως ετροποποιήθησαν, εφαρμόζονται αναλόγως και επί των επιδομάτων του παρόντος πλην των αφορωσών εις τας εκ φόρου εισοδήματος, τελών χαρτοσήμου και φόρων υπέρ τρίτων απαλλαγάς. 6.Δι’ επιδόματα καταβληθέντα εις δικαιούχον κατά το παρόν Ν.Δ/μα προ της έναντι του Ο.Γ.Α. νομιμοποιήσεως ετέρων τυχόν δικαιούχων, ουδεμίαν ευθύνην φέρει ο Οργανισμός ούτος, των αιτούντων δυναμένων να στραφούν μόνον κατά του λαβόντος. Άρθρ.9.-Δια κανονισμού ψηφιζομένου υπό του Διοικ. Συμβουλίου του Ο.Γ.Α. και εγκρινομένου δι’ αποφάσεως του Υπουργού Κοινωνικών Υπηρεσιών μετά γνώμην του Συμβουλίου Οικογενειακών επιδομάτων ορίζονται: α)Ο τρόπος και η διαδικασία εξακριβώσεως της συνδρομής των προϋποθέσεων χορηγήσεως των επιδομάτων. β)Τα αρμόδια δια την χορήγησιν των επιδομάτων όργανα, ως και τα βοηθητικά δια την διεξαγωγήν της εν γένει διαδικασίας χορηγήσεως των επιδομάτων τοιαύτα. γ)Τα απαιτούμενα δικαιολογητικά. δ)Τα του χρόνου και τρόπου καταβολής των επιδομάτων. ε)Οι λόγοι αναστολής και διακοπής της καταβολής των επιδομάτων, ως και επαναχορηγήσεως αυτών. Άρθρ.10.-Δια Β.Δ/των εκδιδομένων προτάσει των Υπουργών Βοηθού Πρωθυπουργού, Οικονομικών και Κοινωνικών Υπηρεσιών δύναται:   (Αντί της σελ. 84,01) Σελ. 84,01(α) Τεύχος 487 – Σελ. 111 35.Β.δ.10 Πολύτεκνοι    α)Να τροποποιώνται ή συμπληρώνται αι δια του παρόντος οριζόμεναι προϋποθέσεις επιδοτήσεως. β)Να αναπροσαρμόζηται το χορηγούμενον εκάστοτε χρηματικόν βοήθημα της μηνιαίας ή ετησίας επιδοτήσεως. Άρθρ.11.-1.Οι ληξίαρχοι του Κράτους υποχρεούνται, όπως παρέχουν αμελλητί, εις τα επιφορτισμένα με την εφαρμογήν του παρόντος όργανα, στοιχεία περί της συνθέσεως και των επερχομένων μεταβολών εις την σύνθεσιν των περί ων τα άρθρ. 3 και 4 οικογενειών κατά τα ειδικώτερον, δια του περί ου το άρθρ. 9 του παρόντος Κανονισμού, οριζόμενα. 2.Αι Δημόσιαι ή αι Δημοτικαί και Κοινοτικαί Αρχαί, τα Ν.Π.Δ.Δ., ως και οι Οργανισμοί και τα Ιδρύματα Κοινής Ωφελείας υποχρεούνται να παρέχουν αμελλητί, εις τα επιφορτισμένα με την εφαρμογήν του παρόντος όργανα, παν στοιχείον ευρισκόμενον εις γνώσιν αυτών αφορών εις την οικογενειακήν κατάστασιν των δικαιουμένων της υπό του παρόντος προβλεπομένης επιδοτήσεως. 3.Παράλειψις παροχής των περί ων αι προηγούμεναι παράγραφοι στοιχείων συνιστά βαρύ πειθαρχικόν αδίκημα συνεπαγόμενον την κατά των αρμοδίων πειθαρχικήν δίωξιν. Άρθρ.12.-1.Προς αντιμετώπισιν των εκ της εφαρμογής του παρόντος δημιουργουμένων υπηρεσιακών αναγκών του Οργανισμού Γεωργικών Ασφαλίσεων (Ο.Γ.Α.), αι θέσεις εις τον εισαγωγικόν βαθμόν του προσωπικού του Κλάδου Διοικητικών υπαλλήλων Β΄ του Οργανισμού τούτου αυξάνονται κατ’ ανώτατον όριον μέχρι 25, προστιθέμεναι εις τας υπό των Οργανικών διατάξεων αυτού προβλεπομένας αντιστοίχους θέσεις. Η δαπάνη προσλήψεως των ως άνω υπαλλήλων βαρύνει τον ειδικόν προϋπολογισμόν της παρ. 4 του άρθρ. 8. 2.Εκ των εις τας θέσεις ταύτας προσλαμβανομένων υπαλλήλων επιτρέπεται, δι’ αποφάσεως του Υπουργείου Κοινωνικών Υπηρεσιών, η απόσπασις εις το Υπουργείον Κοινωνικών Υπηρεσιών μέχρι 5 υπαλλήλων, δια χρονικόν διάστημα 6 μηνών δυνάμενον ν’ ανανεούται δι’ έν εισέτι έτος. Άρθρ.13.-1.Παρά τω Υπουργείω Κοινωνικών Υπηρεσιών συνιστάται Συμβούλιον οικογενειακών επιδομάτων, αποτελούμενον: Το ανωτέρω Συμβούλιον κατηργήθη, δια του άρθρ. 1 Ν.Δ. 1379/1973 (ανωτ. σελ. 36,49) αι δε αρμοδιότητες αυτού ασκούνται εφεξής (άρθρ. 10 του Ν.Δ/τος τούτου) υπό των αρμοδίων Υπηρεσιών. 3.Το Συμβούλιον οικογενειακών επιδομάτων έχει τας ακολούθους αρμοδιότητας: α) Παρακολουθεί την εφαρμογήν του θεσμού των οικογενειακών επιδομάτων.  Σελ. 84,02(α) Τεύχος 487 – Σελ. 112 β) Εισηγείται εις τον Υπουργόν Κοινωνικών Υπηρεσιών την λήψιν παντός μέτρου δια την επιτυχή λειτουργίαν του θεσμού. γ) Επιλαμβάνεται της επιλύσεως τυχόν αναφυομένων κατά την εφαρμογήν του θεσμού, θεμάτων. 4.Η συγκρότησις του Συμβουλίου ενεργείται δι’ αποφάσεως του Υπουργού Κοινωνικών Υπηρεσιών, δι’ ης ορίζονται και τα της λειτουργίας τούτου και αναπληρώσεως των μελών αυτού. Άρθρ.14.-1.Δια κοινής αποφάσεως των Υπουργών Οικονομικών και Κοινωνικών Υπηρεσιών λαμβανομένης μετά γνώμην του Δ.Σ. του Ο.Γ.Α. καθορίζεται η αποδοτέα εκάστοτε εις τον Ο.Γ.Α. δαπάνη, δι’ έξοδα διοικήσεως κατά την εφαρμογήν του θεσμού των οικογενειακών επιδομάτων. 2.Αι λεπτομέρειαι της εφαρμογής του παρόντος ρυθμίζονται δι’ αποφάσεως του Υπουργού Κοινωνικών Υπηρεσιών δημοσιευομένης δια της Εφημερίδος της Κυβερνήσεως. 3.Τα κατά τα άρθρ. 3 και 4 του παρόντος χορηγούμενα επιδόματα είναι ακατάσχετα. Άρθρ.15.-Ο παρά τω Οργανισμώ Απασχολήσεως Εργατικού Δυναμικού (Ο.Α.Ε.Δ.) λειτουργών διανεμητικός λογαριασμός οικογενειακών επιδομάτων μισθωτών (Δ.Λ.Ο.Ε.Μ.) εξακολουθεί διεπόμενος υπό των περί αυτού κειμένων διατάξεων, καταργουμένου μόνον του άρθρ. 8 του Ν.Δ. 212/1969 «περί οργανώσεως και διοικήσεως του Ο.Α.Ε.Δ.». Άρθρ.16.-Η ισχύς του παρόντος άρχεται από της 1ης Ιαν. 1972.    Πολύτεκνοι 35.Β.δ.10